《早秋降诞日献寿二首应制》
唐代·广宣

秋蓂开六叶，元圣诞千年。绕殿祥风起，当空瑞日悬。

道光中国祥，人识大罗仙。敢赞无疆寿，香花上法筵。

万方瞻圣日，九土仰清光。磬地山河壮，弥天福寿长。

瑞烟薰法界，真偈启仁王。看献千秋乐，千秋乐未央。

作者简介：[唐]（约公元八二o年前后在世）本姓廖氏，蜀中人。生卒年均不详，约唐宪宗元和末前后在世。与令狐楚、刘禹锡最善。元和长庆二朝，并为内供奉，赐居安国寺红楼院。广宣工诗，有红楼集。